proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Orde do 23 de xaneiro de 2025 pola que se establecen as bases reguladoras para a concesión, en réxime de concorrencia competitiva, de subvencións ás asociacións de comerciantes sen ánimo de lucro para a dinamización do comercio local, e se procede á súa convocatoria para o ano 2025 (código de procedemento CO300A).
Consellería de Emprego, Comercio e Emigración — III. Outras disposicións — 03/03/2025

Advertidos erros na antedita orde, publicada no
Diario Oficial de Galicia
número 26, do 7 de febreiro de 2025, cómpre realizar as seguintes correccións:
– Na páxina 10590, no punto dous do artigo 6 das bases reguladoras, onde di: «A porcentaxe da subvención modúlase en función da puntuación total acadada na valoración do programa de actividades de dinamización comercial de cada centro comercial aberto de acordo cos criterios de valoración establecidos no punto 1.1 do artigo 13 destas bases reguladoras», debe dicir: «A porcentaxe da subvención modúlase en función da puntuación total acadada na valoración do programa de actividades de dinamización comercial de cada centro comercial aberto de acordo cos criterios de valoración establecidos no punto 1 do artigo 13 destas bases reguladoras».
– Nas páxinas 10590 e 10591, no punto tres do artigo 7 das bases reguladoras, onde di: «Para o desenvolvemento da campaña extraordinaria de dinamización consideraranse subvencionables as categorías de gasto establecidas no punto 2 do artigo 5 destas bases reguladoras, así como calquera outro que sexa necesario e indispensable para a súa execución. Non se considerarán subvencionables os gastos e actuacións previstas no punto 4 do artigo 5», debe dicir: «Para o desenvolvemento da campaña extraordinaria de dinamización consideraranse subvencionables as categorías de gasto establecidas nas letras a), b) e c) do punto 2 do artigo 5 destas bases reguladoras, así como calquera outro que sexa necesario e indispensable para a súa execución. Non se considerarán subvencionables os gastos e actuacións previstas no punto 4 do artigo 5».
– Na páxina 10604, na letra h) do artigo 20 das bases reguladoras, onde di: «Adoptar as medidas de difusión contidas no número 3 do artigo 15 da Lei 9/2007, do 13 de xuño, de subvencións de Galicia, así como no artigo 20 do Decreto 11/2009, do 8 de xaneiro, de desenvolvemento desta e no artigo 18 destas bases reguladoras», debe dicir: «Adoptar as medidas de difusión contidas no número 3 do artigo 15 da Lei 9/2007, do 13 de xuño, de subvencións de Galicia, así como no artigo 20 do Decreto 11/2009, do 8 de xaneiro, de desenvolvemento desta, e no artigo 21 destas bases reguladoras».
CORRECCIÓN DE ERROS. Resolución do 11 de febreiro de 2025, da Dirección Xeral de Patrimonio Cultural, pola que se incoa o procedemento para declarar ben de interese cultural o Convento do Bon Xesús da Limia, situado en Trandeiras, municipio de Xinzo de Limia (Ourense).
Consellería de Cultura, Lingua e Xuventude — III. Outras disposicións — 03/03/2025

Advertido erro na citada resolución, publicada no Diario Oficial de Galicia número 34, do 19 de febreiro de 2025, cómpre efectuar a oportuna corrección:
Na páxina 13143, punto sexto, onde di:
«Sexto. Abrir un período de información pública durante o prazo dun mes, que se comezará a contar desde o día seguinte ao da publicación no Diario Oficial de Galicia, co fin de que as persoas que poidan ter interese examinen o expediente e aleguen o que consideren conveniente. A consulta realizaríase nas dependencias administrativas da Subdirección Xeral de Conservación e Restauración de Bens Culturais da Consellería de Cultura, Educación, Formación Profesional e Universidades, situada no Edificio Administrativo de San Caetano, s/n, bloque 3, piso 2, Santiago de Compostela, despois da correspondente petición da cita».
Debe dicir:
«Sexto. Abrir un período de información pública durante o prazo dun mes, que se comezará a contar desde o día seguinte ao da publicación no Diario Oficial de Galicia, co fin de que as persoas que poidan ter interese examinen o expediente e aleguen o que consideren conveniente. A consulta realizaríase nas dependencias administrativas da Subdirección Xeral de Conservación e Restauración de Bens Culturais da Consellería de Cultura, Lingua e Xuventude, situada no Edificio Administrativo de San Caetano, s/n, bloque 3, piso 2, Santiago de Compostela, despois da correspondente petición da cita».
RESOLUCIÓN do 26 de febreiro de 2025 pola que se dá publicidade das axudas concedidas ao abeiro da Resolución de 14 de decembro de 2023 pola que se establecen as bases reguladoras e se anuncia a convocatoria, mediante tramitación anticipada de gasto, do procedemento de concesión de subvencións para a planificación enerxética de entidades locais e comunidades enerxéticas, anualidade 2024 (código de procedemento IN418E).
Axencia Instituto Enerxético de Galicia — III. Outras disposicións — 04/03/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa, crédito orzamentario a que se imputan, beneficiario/a, cantidade concedida e finalidade ou finalidades da subvención.
Na súa virtude, esta dirección
1. Publicar no
Diario Oficial de Galicia
as axudas concedidas ao abeiro da Resolución do 14 de decembro de 2023 pola que se establecen as bases reguladoras e se anuncia a convocatoria, mediante tramitación anticipada de gasto, do procedemento de concesión de subvencións para a planificación enerxética de entidades locais e comunidades enerxéticas, anualidade 2024.
2. As presentes axudas, no caso de beneficiarios con actividade económica, incardínanse no réxime de axudas
de minimis
, establecido no Regulamento (UE) 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
; no Regulamento (UE) 1408/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector agrícola e no Regulamento (UE) 717/2014 da Comisión, do 27 de xullo, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector da pesca e da acuicultura.
Santiago de Compostela, 26 de febreiro de 2025
Finalidade: subvencións para a planificación enerxética de entidades locais e de comunidades enerxéticas para o ano 2024.
Beneficiarios das axudas concedidas: as subvencións concedidas aparecen ordenadas pola data e a hora de presentación da solicitude de axuda.
I.1. Liña de planificación enerxética de concellos.
Aplicacións orzamentarias: estas axudas finánciase con cargo á aplicación orzamentaria 09.A3.733A.760.3 cun orzamento de 500.000,00 €.
I.2. Liña de planificación enerxética de comunidades enerxéticas.
Aplicacións orzamentarias: estas axudas fináncianse con cargo á aplicación orzamentaria 09.A3.733A.770.4 e 09.A3.733A.781.8 cun orzamento de 300.000,00 €.
EXTRACTO da Orde do 14 de febreiro de 2025 pola que se establecen as bases para a concesión de subvencións ás entidades locais de Galicia para a promoción do uso da lingua galega, e se procede á súa convocatoria para o ano 2025 (código de procedemento PL400A).
Consellería de Cultura, Lingua e Xuventude — III. Outras disposicións — 04/03/2025

BDNS (Identif.): 817353.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. As entidades locais de Galicia, excluídas as deputacións provinciais.
2. Os agrupamentos de concellos para a realización dun proxecto común. As súas entidades integrantes nomearán unha entidade representante única que actuará como coordinadora e interlocutora coa Secretaría Xeral da Lingua e que será a receptora da asignación económica.
3. Estes concellos ou agrupamento de concellos deberán ter unha poboación igual ou superior aos 3.000 habitantes.
Segundo.
Obxecto
O obxecto deste procedemento é establecer axudas para fomentar a prestación dun servizo lingüístico, mediante a súa creación ou o mantemento ou reforzamento dos existentes, ou promover a planificación e o desenvolvemento de programas de dinamización da lingua galega, para o ano 2025, en concellos ou en agrupamento de concellos con poboación igual ou superior aos 3.000 habitantes (código de procedemento PL400A).
Con esta orde apróbanse as bases e convócanse estas axudas en réxime de concorrencia competitiva.
Terceiro.
Bases reguladoras
Orde do 14 de febreiro de 2025 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2025 (código de procedemento PL400A).
Publicadas no
Diario Oficial de Galicia
.
Cuarto.
Contía
Importe total da convocatoria: 350.000 euros.
Quinto.
Prazo de presentación de solicitudes
Un mes, contado desde o día seguinte ao da publicación da Orde do 14 de febreiro de 2025 no
Diario Oficial de Galicia
.
Santiago de Compostela, 14 de febreiro de 2025
CORRECCIÓN DE ERROS. Resolución do 29 de xaneiro de 2025 pola que se dá publicidade das axudas concedidas durante o ano 2024.
Axencia Galega das Industrias Culturais — III. Outras disposicións — 04/03/2025

Advertidos erros na citada resolución, publicada no
Diario Oficial de Galicia
número 27, do 10 de febreiro de 2025, é necesario efectuar as seguintes correccións:
Primeiro. Na páxina 10920, onde di:
Debe dicir:
Segundo. Na páxina 10923, no punto 8, onde di: «(código de procedemento CT402D)», debe dicir: «(código de procedemento CT404D)».
Terceiro. Na páxina páxina 10926, onde di:
Debe dicir:
Cuarto. Na páxina 10937, onde di:
Debe dicir:
RESOLUCIÓN do 26 de febreiro de 2025 pola que se dá publicidade das axudas concedidas ao abeiro da Resolución do 28 de xuño de 2024 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas galegas para o ano 2024, cofinanciadas polo Fondo Europeo de Desenvolvemento Rexional no marco do programa Galicia Feder 2021-2027 (código de procedemento IN417Y).
Axencia Instituto Enerxético de Galicia — III. Outras disposicións — 04/03/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa, crédito orzamentario a que se imputan, beneficiario/a, cantidade concedida e finalidade ou finalidades da subvención.
Na súa virtude, esta dirección
1. Publicar no
Diario Oficial de Galicia
as axudas concedidas ao abeiro da Resolución do 28 de xuño de 2024 pola que se establecen as bases reguladoras e se anuncia a convocatoria de subvencións para proxectos de aforro e eficiencia enerxética nas empresas galegas para o ano 2024.
2. As axudas para proxectos de aforro e eficiencia enerxética nas empresas obxecto destas bases están suxeitas ás condicións que se establecen no capítulo I do Regulamento (UE) 651/2014 da Comisión, do 17 de xuño, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías), publicado no DOUE L 187, do 26 de xuño. A presente convocatoria refírese ás axudas que aparecen definidas no capítulo III, sección 7, artigo 38, axudas ao investimento destinadas a medidas de eficiencia enerxética. O citado Regulamento 651/2014, no artigo 1.3.b), establece que este non se aplicará ás axudas concedidas no sector da produción agrícola primaria, con excepción, entre outras, das axudas para a protección do ambiente.
Santiago de Compostela, 26 de febreiro de 2025
Finalidade: subvencións para proxectos de aforro e eficiencia enerxética nas empresas galegas para o ano 2024.
Aplicacións orzamentarias: estas axudas fináncianse con cargo ás aplicacións orzamentarias 09.A3.733A.744.4, 09.A3.733A.745.0, 09.A3.733A.760.2 e 09.A3.733A.770.2, cun orzamento de 1.870.000,00 €.
Beneficiarios das axudas concedidas: as subvencións concedidas aparecen ordenadas pola data e a hora de presentación da solicitude da axuda.
I.1. Proxectos de aforro e eficiencia enerxética en pemes (PAPEME).
I.2. Proxectos de aforro e eficiencia enerxética en grandes empresas (PAGE).
I.3. Proxectos de aforro e eficiencia enerxética en pemes ou grandes empresas que reduzan as súas emisións de GEI en polo menos un 30 % (PAE).
I.4. Proxectos de aforro e eficiencia enerxética en infraestruturas públicas (PAP).
Non se concederon axudas.
RESOLUCIÓN do 4 de marzo de 2025, da Secretaría Xeral da Emigración, pola que se amplía o prazo de presentación de solicitudes da Resolución do 30 de decembro de 2024 pola que se establecen as bases reguladoras para a concesión, en réxime de concorrencia non competitiva, de subvencións correspondentes a programas de actuación en favor das entidades galegas no exterior e se procede á súa convocatoria para o ano 2025 (código de procedemento PR924B).
Consellería de Emprego, Comercio e Emigración — III. Outras disposicións — 05/03/2025

Mediante a Resolución do 30 de decembro de 2024 (DOG núm. 25, do 6 de febreiro de 2025), reguláronse e convocáronse as subvencións correspondentes a programas de actuación en favor das entidades galegas no exterior para o exercicio 2025.
No artigo 7 da devandita resolución establécese un prazo dun mes, contado a partir do día seguinte ao da publicación da resolución no
Diario Oficial de Galicia
, para a presentación de solicitudes, prazo que remata o vindeiro día 6 de marzo.
As especiais circunstancias sociopolíticas e económicas concorrentes actualmente nos países onde residen a maioría das persoas da colectividade galega no exterior e o cambio na forma de presentación das solicitudes están provocando grandes dificultades a esas persoas para poder reunir a documentación necesaria e para a presentación das súas solicitudes.
Xa que logo, tendo en conta esas circunstancias resulta aconsellable ampliar o prazo de presentación de solicitudes, o cal non prexudica dereitos de terceiras persoas.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), prevé a posibilidade de que a Administración poida conceder unha ampliación dos prazos establecidos se as circunstancias o aconsellan e con iso non se prexudican dereitos de terceiras persoas, por un período que non exceda a metade dos ditos prazos. Os acordos sobre ampliación non serán susceptibles de recurso.
Por todo o cal, de conformidade co disposto no artigo 32 da LPACAP e o resto da normativa aplicable,
Artigo único.
Ampliación do prazo de presentación de solicitudes
Ampliar o prazo de presentación de solicitudes previsto no artigo 7 da Resolución do 30 de decembro de 2024 pola que se establecen as bases reguladoras para a concesión, en réxime de concorrencia non competitiva, de subvencións correspondentes a programas de actuación en favor das entidades galegas no exterior, e se procede á súa convocatoria para o ano 2025, ata o 21 de marzo de 2025, inclusive.
Santiago de Compostela, 4 de marzo de 2025
RESOLUCIÓN do 20 de febreiro de 2025, da Dirección Xeral de Formación e Cualificación para o Emprego, pola que se dá publicidade das axudas concedidas ao abeiro da Orde do 10 de xuño de 2024 pola que se establecen as bases reguladoras das axudas dos Bonos Talento empresa para a realización de proxectos formativos de corta duración que se desenvolvan por parte das entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades 2024-2025 (código de procedemento TR302D).
Consellería de Emprego, Comercio e Emigración — III. Outras disposicións — 05/03/2025

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas que se indican no anexo, ao abeiro da Orde do 10 de xuño de 2024 pola que se establecen as bases reguladoras das axudas dos Bonos Talento empresa para a realización de proxectos formativos de curta duración que se desenvolvan por parte das entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades 2024-2025 (código de procedemento TR302D) (
Diario Oficial de Galicia
número 122, do 25 de xuño).
O importe concedido para esta convocatoria ascende a un total de 1.041.632,65 euros, distribuído en dúas anualidades: 2024 e 2025, con cargo ás aplicacións orzamentarias 44.03.323B.470.0 (código de proxecto 2023 00105 ).
Esta convocatoria está cofinanciada nun 60 % pola Unión Europea no marco do programa FSE+ Galicia 2021-2027, dentro do obxectivo político 4. Unha Europa máis social e inclusiva mediante a aplicación do piar europeo de dereitos sociais; prioridade 1. Emprego, adaptabilidade, emprendemento e economía social; obxectivo específico ESO4.4. Promover a adaptación dos traballadores, as empresas e os emprendedores ao cambio, o envellecemento activo e saudable e un contorno de traballo saudable e ben adaptado que aborde os riscos para a saúde, e medida 1.D.01. Axenda galega de capacidades para o emprego. Formación de persoas traballadoras.
Santiago de Compostela, 20 de febreiro de 2025
RESOLUCIÓN do 25 de febreiro de 2025 pola que se ordena a publicación do Acordo do Consello da Xunta de Galicia, do 24 de febreiro de 2025, polo que se aproba a modificación da relación de postos de traballo da Consellería de Vivenda e Planificación de Infraestruturas.
Consellería de Facenda e Administración Pública — III. Outras disposicións — 05/03/2025

A aprobación da modificación da relación de postos de traballo da Consellería de Vivenda e Planificación de Infraestruturas xustifícase pola necesidade de adaptala aos cambios introducidos polo Decreto 142/2024, do 20 de maio, polo que se establece a estrutura orgánica da Consellería de Vivenda e Planificación de Infraestruturas, así como polas razóns indicadas no punto primeiro do acordo.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 24 de febreiro de 2025, adoptou o seguinte
Primeiro. Aprobar a modificación da relación de postos de traballo da Consellería de Vivenda e Planificación de Infraestruturas nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 24 de febreiro de 2025, relativo á aprobación da modificación da relación de postos de traballo da Consellería de Vivenda e Planificación de Infraestruturas, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 25 de febreiro de 2025
CORRECCIÓN DE ERROS. Resolución do 31 de decembro de 2024 pola que se publica a convocatoria, mediante procedemento de asignación de concerto social, para a execución de programas de acollemento residencial dirixido a nenos, nenas e adolescentes con medidas de protección e problemas de saúde mental, no centro de menores Casa da Quintán en Ponte Caldelas (oito prazas) (código de procedemento BS213T).
Consellería de Política Social e Igualdade — III. Outras disposicións — 05/03/2025

Advertidos erros na citada resolución, publicada no
Diario Oficial de Galicia
número 27, do luns 10 de febreiro de 2025, procede efectuar as seguintes correccións:
Na páxina 10803, na cláusula Q do anexo I sobre as condicións técnicas e materiais da prestación obxecto do concerto social, no número 4 do punto 2.1., na táboa do persoal mínimo exixido para a prestación do servizo, onde di:
Debe dicir:
En virtude do anterior, procédese á corrección dos erros sinalados, mantendo inalteradas o resto das condicións establecidas na resolución inicial.
RESOLUCIÓN do 27 de febreiro de 2025, da Dirección Xeral de Formación Profesional, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional para o ano 2025.
Consellería de Educación, Ciencia, Universidades e Formación Profesional — III. Outras disposicións — 05/03/2025

A Orde do 4 de febreiro de 2025 regula as probas de acceso aos ciclos formativos de grao medio e de grao superior de formación profesional do sistema educativo, e convócaas para o ano 2025 (códigos de procedemento ED312C e ED312D).
Segundo a autorización establecida no artigo 3 da dita Orde do 4 de febreiro de 2025, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2025, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 27 de febreiro de 2025
– Presidente: Román Latas Calvo, inspector de Educación.
– Secretaria: María Isabel Vidal Maza, profesora de ensino secundario.
– Vogais:
Xesús Cociña Souto, profesor de ensino secundario.
Margarita Vidal Maza, profesora de ensino secundario.
Juan Granados Loureda, inspector de Educación.
Rafael Fernández Casado, profesor de ensino secundario.
María Luisa Castiñeira García, profesora de ensino secundario.
David Rodríguez Miguens, profesor de ensino secundario.
Isabel Otero García, profesora de ensino secundario.
Asunción González Cabaleiro, profesora de ensino secundario.
Francisco González López, profesor de ensino secundario.
Manuel Ángel García Gómez, profesor de ensino secundario.
Stela Iglesias García, profesora de ensino secundario.
Antonio Lago Dacosta, profesor de ensino secundario.
Noelia Negreira Ferrol, profesora de ensino secundario.
María Belén López González, profesora de ensino secundario.
Roberto Amarelle Garabán, profesor de ensino secundario.
• Suplentes:
– Presidenta: Carmen García Rodríguez, inspectora de Educación.
– Vogais:
Marcos Couceiro Espasandín, profesor de ensino secundario.
Serafín Vázquez Álvarez, catedrático de ensino secundario.
Lucía Abuín Abel, profesora de ensino secundario.
José Antonio Tizón Rodríguez, profesor de ensino secundario.
Óscar Domínguez Pérez, profesor de ensino secundario.
Rosa María Blanco Veiga, profesora de ensino secundario.
María Esperanza Vázquez Iglesias, profesora de ensino secundario.
José Antonio Rodríguez Fernández, catedrático de ensino secundario.
Alberto Sacido Romero, catedrático de ensino secundario.
Raquel Fernández Carril, profesora de ensino secundario.
Josefa Costa Amigo, profesora de ensino secundario.
Juan José Raíces Silva, profesor de ensino secundario.
Francisco José Lado Vara, profesor técnico de formación profesional.
Juan Carlos Codesido García, catedrático de ensino secundario.
RESOLUCIÓN do 25 de febreiro de 2025, da Dirección Xeral de Patrimonio Cultural, pola que se inscribe a Asociación Codeseda Viva no Rexistro de Entidades de Promoción do Camiño de Santiago.
Consellería de Cultura, Lingua e Xuventude — III. Outras disposicións — 07/03/2025

A Asociación Codeseda Viva presentou unha solicitude de inscrición no Rexistro de Entidades de Promoción do Camiño de Santiago o día 20 de febreiro de 2025.
A solicitude foi presentada segundo o modelo que figura como anexo I do Decreto 45/2001, de 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, de 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
– Decreto 49/2024, do 22 de abril, polo que se fixa a estrutura orgánica da Xunta de Galicia.
– Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001, regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 24 de febreiro de 2025 sobre a solicitude, en que se constata que a asociación Codeseda Viva persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación Codeseda Viva sexa inscrita no Rexistro de Entidades de Promoción do Camiño de Santiago co número 237.
Contra esta resolución, que non pon fin á vía administrativa, poderase interpoñer recurso de alzada ante a Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 25 de febreiro de 2025
RESOLUCIÓN do 26 de febreiro de 2025 pola que se dá publicidade ás axudas concedidas ao abeiro da Orde do 6 de agosto de 2024 pola que se aproban as bases reguladoras e a convocatoria para o ano 2024 das axudas, en réxime de concorrencia competitiva, ás persoas mariscadoras a pé afectadas pola paralización temporal en determinados bancos marisqueiros intermareais de Galicia, cofinanciadas ao 70 % polo Fondo Europeo Marítimo, de Pesca e de Acuicultura (FEMPA) 2021-2027 (Diario Oficial de Galicia número 155, do 12 de agosto).
Consellería do Mar — III. Outras disposicións — 07/03/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Ordenar a publicación no
Diario Oficial de Galicia
da concesión das axudas convocadas pola Orde do 6 de agosto de 2024 pola que se aproban as bases reguladoras e a convocatoria para o ano 2024 das axudas, en réxime de concorrencia competitiva, ás persoas mariscadoras a pé afectadas pola paralización temporal en determinados bancos marisqueiros intermareais de Galicia
Estas axudas están cofinanciadas nun 70 % polo Fondo Europeo Marítimo, de Pesca e de Acuicultura (Fempa) e nun 30 % pola Comunidade Autónoma de Galicia, con cargo á aplicación orzamentaria 46.03.723A.770.0.
Santiago de Compostela, 26 de febreiro de 2025
DECRETO 14/2025, do 3 de marzo, polo que se encarga o despacho dos asuntos da Presidencia, durante a ausencia do seu titular, ao conselleiro de Presidencia, Xustiza e Deportes.
Presidencia da Xunta de Galicia — II. Autoridades e persoal — 06/03/2025

Con motivo da ausencia do presidente da Xunta de Galicia, por mor dunha viaxe á República Arxentina e á República Oriental do Uruguai, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 44/2024, do 14 de abril, polo que se nomean os titulares das consellerías da Xunta de Galicia,
Artigo único
Durante a ausencia do presidente da Xunta de Galicia, con motivo da súa viaxe á República Arxentina e á República Oriental do Uruguai, encárgaselle o despacho dos asuntos da Presidencia, ata o seu regreso, ao conselleiro de Presidencia, Xustiza e Deportes.
Santiago de Compostela, tres de marzo de dous mil vinte e cinco
RESOLUCIÓN do 7 de marzo de 2025, da Secretaría Xeral da Emigración, pola que se amplía o prazo de presentación de solicitudes da Resolución do 15 de xaneiro de 2025 pola que se establecen as bases reguladoras do programa Escolas Abertas para entidades galegas do exterior e se procede á súa convocatoria para o ano 2025 (código de procedemento PR923E).
Consellería de Emprego, Comercio e Emigración — III. Outras disposicións — 10/03/2025

Mediante a Resolución do 15 de xaneiro de 2025 (DOG núm. 27, do 10 de febreiro) reguláronse e convocáronse as subvencións correspondentes ao programa Escolas Abertas para entidades galegas do exterior para o exercicio 2025.
No artigo 7 da dita resolución establécese un prazo dun mes, contado a partir do día seguinte ao da publicación da resolución no
Diario Oficial de Galicia
, para a presentación de solicitudes, prazo que remata o vindeiro día 10 de marzo.
As especiais circunstancias sociopolíticas e económicas concorrentes actualmente nos países onde reside a maioría das persoas da colectividade galega no exterior están provocando grandes dificultades a esas persoas para poder reunir a documentación necesaria e para a presentación das súas solicitudes.
O artigo 4.2 da resolución establece a non realización dos obradoiros que non acaden un número mínimo de oito solicitudes.
Así, na falta de poucos días para que remate o prazo de presentación de solicitudes, o número de solicitudes presentadas que cumpren os requisitos é insuficiente para poder levar a cabo o programa.
Xa que logo, tendo en conta esas circunstancias, resulta aconsellable ampliar o prazo de presentación de solicitudes, o cal non prexudica dereitos de terceiras persoas.
Con carácter xeral, o artigo 32 da Lei 39/2015, do 1 de outubro, do procedemento administrativo común das administracións públicas (LPACAP), prevé a posibilidade de que a Administración poida conceder unha ampliación dos prazos establecidos se as circunstancias o aconsellan e con iso non se prexudican dereitos de terceiras persoas, por un período que non exceda a metade dos ditos prazos. Os acordos sobre ampliación non serán susceptibles de recurso.
Por todo o cal, de conformidade co disposto no artigo 32 da LPACAP e no resto da normativa aplicable,
Artigo único.
Ampliación do prazo de presentación de solicitudes
Ampliar o prazo de presentación de solicitudes previsto no artigo 7 da Resolución do 15 de xaneiro de 2025, da Secretaría Xeral da Emigración, pola que se establecen as bases reguladoras do programa Escolas Abertas para entidades galegas do exterior e se procede á súa convocatoria para o ano 2025, ata o 25 de marzo de 2025 incluído.
Santiago de Compostela,7 de marzo de 2025
EXTRACTO da Resolución do 25 de febreiro de 2025 pola que se dá publicidade do acordo do Consello de Dirección que aproba as bases reguladoras das axudas de xuros en préstamos concedidos con fondos públicos para o ano 2025, e se procede á súa convocatoria en réxime de concorrencia non competitiva (código de procedemento IG408E).
Instituto Galego de Promoción Económica — III. Outras disposicións — 06/03/2025

BDNS (Identif.): 818270.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Persoas beneficiarias
As persoas físicas ou xurídicas titulares de préstamos concedidos e formalizados a partir do ano 2020 para o desenvolvemento de proxectos empresariais con impacto directo en Galicia, coas entidades e modalidades relacionadas no anexo I das bases, que estean ao día nos pagamentos dos ditos préstamos, que desenvolvan unha actividade económica empresarial en Galicia e que teñan os seus centros de traballo localizados maioritariamente nesta comunidade autónoma.
Segundo.
Obxecto
As axudas concédense en réxime de concorrencia non competitiva e teñen por obxecto regular as condicións e o procedemento de tramitación da subvención de xuros de préstamos subscritos coas entidades e para as modalidades de financiamento subvencionable especificadas no anexo I das bases.
Terceiro.
Bases reguladoras
Resolución do 25 de febreiro de 2025 pola que se dá publicidade do acordo do Consello de Dirección que aproba as bases reguladoras das axudas de xuros en préstamos concedidos con fondos públicos para o ano 2025, e se procede á súa convocatoria en réxime de concorrencia non competitiva (código de procedemento IG408E).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7700, cunha dotación de 2.500.000 € para o exercicio 2025 e 2.500.000 € para o exercicio 2026.
Quinto.
Prazo de presentación de solicitudes
O prazo de presentación de solicitudes de axuda comezará a computarse transcorridos 5 días hábiles contados desde o día seguinte ao da publicación da resolución de convocatoria no
Diario Oficial de Galicia
, ás 9.00 horas, e rematará cando se produza a primeira das seguintes circunstancias:
a) Que, conforme as solicitudes recibidas, se esgote o crédito orzamentario, o que será publicado no
Diario Oficial de Galicia
e na páxina web do Igape, co fin de pechar anticipadamente o prazo de presentación de solicitudes.
b) O 1 de decembro de 2025, ás 14.00 horas.
Santiago de Compostela, 25 de febreiro de 2025
RESOLUCIÓN do 18 de febreiro de 2025 pola que se publican as subvencións concedidas ao abeiro da Orde do 17 de novembro de 2023 pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi ECO, e se convocan para o exercicio 2024, mediante tramitación anticipada (código de procedemento IF303A).
Consellería de Presidencia, Xustiza e Deportes — III. Outras disposicións — 10/03/2025

No
Diario Oficial de Galicia
núm. 227, do 29 de novembro de 2023, publicouse a Orde da Consellería de Infraestruturas e Mobilidade, do 17 de novembro de 2023, pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi ECO, e se convocan para o exercicio 2024, mediante tramitación anticipada (código de procedemento IF303A).
O crédito existente para a concesión das axudas previstas na dita orde foi ampliado mediante a Orde da Consellería de Presidencia, Xustiza e Deportes do 31 de maio de 2024 (
Diario Oficial de Galicia
núm. 111, do 10 de xuño).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2024 para a adquisición de vehículos taxi adaptados a persoas con mobilidade reducida (Eurotaxi), vehículos taxi de emisións cero e vehículos taxi ECO.
Santiago de Compostela, 18 de febreiro de 2025
Os importes totais foron outorgados para adquisición de vehículos taxi adaptados a persoas con mobilidade reducida (10.000 €).
Os importes totais foron outorgados para adquisición de vehículos taxi emisións cero (4.000 €).
Os importes totais foron outorgados para adquisición de vehículos taxi ECO (1.000 €)
RESOLUCIÓN do 28 de febreiro de 2025 pola que se dá publicidade ás axudas concedidas ao abeiro da Resolución do 30 de xaneiro de 2024 de concesión directa de axudas de carácter extraordinario destinadas a garantir a sustentabilidade da actividade marisqueira mediante a achega de fondos para compensar a minoración dos ingresos económicos percibidos que pon en risco a asunción dos custos básicos da actividade (Diario Oficial de Galicia número 23, do 1 de febreiro).
Consellería do Mar — III. Outras disposicións — 11/03/2025

En cumprimento do disposto no artigo 15.1 e 15.2.c) da Lei 9/2007, do 13 de xuño, de subvencións de Galicia, e no artigo 45 da Lei 39/2015, do 1 de outubro, do procedemento administrativo común das administracións públicas,
Ordenar a publicación no enderezo electrónico https://mar.xunta.gal/gl/de-interese/novidades da listaxe de persoas beneficiarias das axudas directas de carácter extraordinario convocadas pola Resolución 30 de xaneiro de 2024 de concesión directa de axudas de carácter extraordinario destinadas a garantir a sustentabilidade da actividade marisqueira mediante a achega de fondos para compensar a minoración dos ingresos económicos percibidos que pon en risco a asunción dos custos básicos da actividade, con cargo á aplicación orzamentaria 15.03.723A.470.0 e, posteriormente, 46.03.723A.470.0, de acordo coa Orde do 25 de abril de 2024, da Consellería de Facenda e Administración Pública, pola que se regulan as actuacións orzamentarias e contables necesarias para a adaptación do orzamento á nova estrutura da Xunta de Galicia.
Ordenar, ademais, a publicación no
Diario Oficial de Galicia
da listaxe de persoas beneficiarias das ditas axudas directas de carácter extraordinario que superan o importe de 3.000,00 € por beneficiario.
Santiago de Compostela, 28 de febreiro de 2025
– Aplicación 15.03.723A.470.0.
ORDE do 28 de febreiro de 2025 pola que se autoriza a inclusión da Escola de Música Illa de Arousa no Rexistro de Escolas de Música e Danza da Comunidade Autónoma de Galicia.
Consellería de Educación, Ciencia, Universidades e Formación Profesional — III. Outras disposicións — 11/03/2025

A representación da Asociación Cultural e Musical Illa de Arousa solicita a inscrición da Escola de Música Illa de Arousa no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, o Departamento Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Revisión da autorización
O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán presentar recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 28 de febreiro de 2025
ORDE do 28 de febreiro de 2025 pola que se modifica a autorización do centro privado plurilingüe Andaina, de Culleredo (A Coruña).
Consellería de Educación, Ciencia, Universidades e Formación Profesional — III. Outras disposicións — 11/03/2025

A representante da titularidade do centro privado (CPR) plurilingüe Andaina, de Culleredo, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe Andaina, para autorizar 1 unidade de educación especial. O centro queda configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 28 de febreiro de 2025
RESOLUCIÓN do 5 de marzo de 2025 pola que se fai público o Acordo do Consello da Xunta de Galicia, do 3 de marzo de 2025, polo que se declara unha área de rexeneración urbana de interese autonómico no concello de Ourense.
Instituto Galego da Vivenda e Solo — III. Outras disposicións — 12/03/2025

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 3 de marzo de 2025, co seguinte texto literal:
«Declarar unha área de rexeneración urbana de interese autonómico (área Rexurbe) no concello de Ourense, conforme a delimitación que se indica no plano anexo».
Santiago de Compostela, 5 de marzo de 2025
CORRECCIÓN DE ERROS. Orde do 12 de febreiro de 2025 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2025 (código de procedemento PE155A).
Consellería do Mar — III. Outras disposicións — 12/03/2025

Advertidos erros na devandita orde, publicada no
Diario Oficial de Galicia
número 36, do 21 de febreiro de 2025, cómpre realizar as oportunas correccións no sentido que se indica a seguir:
Na páxina 13549, no artigo 4, no segundo parágrafo, onde di: «Requisitos xerais: », debe dicir: «1. Requisitos xerais:».
Na páxina 13549, no artigo 4, no décimo parágrafo, onde di: «Requisitos en materia ambiental... », debe dicir: «2. Requisitos en materia ambiental...».
Na páxina 13561, no artigo 10, no segundo parágrafo, onde di: «O imposto de... », debe dicir: «a) O imposto de ...».
Na páxina 13567, no artigo 15, no sexto parágrafo, onde di: «As persoas solicitantes...», debe dicir: «2. As persoas solicitantes...».
Na páxina 13570, no artigo 16, no segundo parágrafo, onde di: «Se a persoa solicitante... », debe dicir: «a) Se a persoa solicitante...».
Na páxina 13571, no artigo 16, no oitavo parágrafo, onde di: «Proxecto para... », debe dicir: «b) Proxecto para...».
Na páxina 13573, no artigo 16.1.g), no segundo parágrafo, onde di: «No caso en que a titularidade estea sometida ao réxime de gananciais, exixirase escritura pública que recolla a autorización...», debe dicir: «No caso en que a titularidade estea sometida ao réxime de gananciais, exixirase documento público ou escritura pública que recolla a autorización...».
Na páxina 13576, no artigo 16.2, onde di: «No caso de solicitudes formuladas conxuntamente, deberá incluírse a documentación das letras a), e), i), r), s) e t)... », debe dicir: «No caso de solicitudes formuladas conxuntamente, deberá incluírse a documentación das letras a), e), i), q), r) e s) ...».
CORRECCIÓN DE ERROS. Orde do 25 de febreiro de 2025 pola que se establecen as bases reguladoras para a concesión de subvencións para a participación de persoas escritoras, ilustradoras, tradutoras e editoras nas actividades que se celebren no sector do libro, e se procede á súa convocatoria para o ano 2025 (código de procedemento CT221A).
Consellería de Cultura, Lingua e Xuventude — III. Outras disposicións — 12/03/2025

Advertido un erro no anexo I da devandita orde, publicada no
Diario Oficial de Galicia
número 46, do 7 de marzo de 2025, cómpre efectuar a oportuna corrección.
Na páxina 16108, no cadro de «DOCUMENTACIÓN QUE SE PRESENTA OU XA PRESENTADA CON ANTERIORIDADE» debe engadírselle unha nova epígrafe:
«
□
Certificado de exención de pagamento do imposto de actividades económicas, de ser o caso».